31980D0764
L 213/28
JURNALUL OFÍCIAL AL UNIUNII EUROPENE
DECIZIA COMISIEI
din 8 iulie 1980
de stabilire a programului de tabele și definiții cu privire la anchetele statistice intermediare pentru suprafețele viticole
(80/764/CEE)
COMISIA COMUNITĂȚILOR EUROPENE,
având în vedere Tratatul de istituire a Comunității Economice Europene,
având în vedere Regulamentul (CEE) nr. 357/79 al Consiliului din 5 februarie 1979 privind anchetele statistice pentru suprafețele viticole (1), în special articolul 5 alineatul (5) și articolul 6 alineatul (7),
întrucât, în conformitate cu articolul 5 alineatul (5) din Regulamentul (CEE) nr. 357/79, statele membre trebuie să prezinte rezultatele anchetelor intermediare conform unui program de tabele care urmează a fi adoptat în conformitate cu procedura stabilită la articolul 8 din respectivul regulament;
întrucât vor fi formulate anumite definiții referitoare la anchetele intermediare pentru a permite compararea datelor cuprinse în aceste tabele;
întrucât, în conformitate cu articolul 6 alineatul (7) din Regulamentul (CEE) nr. 357/79, informațiile prevăzute la articolul 6 trebuie prezentate Comisiei sub forma unui program de tabele care urmează a fi adoptat în conformitate cu procedura stabilită la articolul 8 din respectivul regulament;
întrucât măsurile prevăzute în prezenta decizie sunt în conformitate cu avizul comitetului pentru statistică agricolă,
ADOPTĂ PREZENTA DECIZIE:
Articolul 1
Forma programului de tabele pentru anchetele intermediare ale suprafețelor viticole și pentru datele prevăzute la articolul 6 din Regulamentul (CEE) nr. 357/79 al Consiliului este stabilită în conformitate cu anexa I.
Articolul 2
Definițiile referitoare la anchetele intermediare sunt stabilite în conformitate cu anexa II.
Articolul 3
Prezenta decizie se adresează statelor membre.
Adoptată la Bruxelles, 8 iulie 1980.